b'\n_START_ARTICLE_\nPionirji divergentnega marketinga\n_START_SECTION_\nOzadje\n_START_PARAGRAPH_\nSkupina je pisala nove pesmi od izdaje albuma \xc4\x8cista jajca? leta 2009. Ko so dolo\xc4\x8deno pesem napisali, so kmalu zatem poiskali studio in producenta ter jo posneli. Tako so bile pesmi posnete v ve\xc4\x8d studijih z ve\xc4\x8d producenti._NEWLINE_Naslov albuma je frontman Goga Sedmak razlo\xc5\xbeil:_NEWLINE_"Pionirji divergentnega marketinga smo \xc5\xbee od nekdaj, toda tega nismo prepoznali kot svojo identiteto. \xc5\xbde pred ve\xc4\x8d kot desetimi leti smo izdali singel "Ljubo doma, mi pa pri Ljubotu", ki se za\xc4\x8dne: "Dokler nismo vedeli, kam smo hot\'li prit, se nismo zgubili." In smo zelo konsistentni v tej dr\xc5\xbei: \xc5\xa1e vedno ne vemo, kje smo in kam ho\xc4\x8demo prit. Smo pa jo prepoznali kot mo\xc4\x8dno strujo, ki jo priporo\xc4\x8damo tudi drugim. Predvsem zato, da nas ne bodo z leve in desne prehitevali, ampak da bodo cepetali na mestu in \xc5\xa1li malo naprej in nazaj \xe2\x80\x94 tako kot mi \xe2\x80\x94 in bomo ostali konkuren\xc4\x8dni."\n_START_SECTION_\nGlasba\n_START_PARAGRAPH_\nPesmi "Ho\xc4\x8dem bit DJ" in "Kaj nam fali?", "Zavese ple\xc5\xa1ejo" ter "Zlata ribica" so iz\xc5\xa1le \xc5\xbee leto pred izdidom Pionirjev divergentnega marketinga na EP-ju Malo dnarja, malo muzike. "Zavese ple\xc5\xa1ejo" je bila sicer prvi\xc4\x8d posneta \xc5\xbee leta 1999 v okvirju oddaje Iz\xc5\xa1tekani in izdana na albumu Iz\xc5\xa1tekani pri Juretu Longyki leto kasneje._NEWLINE_Vodilni singl, "Mama koka", je basenska pripoved o pi\xc5\xa1\xc4\x8dancu in medvedu, ki kadita marihuano. Sedmak je o pesmi povedal:_NEWLINE_"V osnovi smo hoteli posneti basen, kot je tudi sama skladba. \xc5\xbde [Jean de] La Fontaine je ugotovil, da otroci bolj razumejo sporo\xc4\x8dila iz basni kot iz u\xc4\x8dbenikov in drugih resnih gradiv. Zato smo \xc5\xbeeleli opozoriti dana\xc5\xa1njo mladino, kako je \xc4\x8dezmerno zakajanje \xc5\xa1kodljivo, ker prej ali slej kon\xc4\x8da\xc5\xa1 kot pohan pi\xc5\xa1\xc4\x8danec. In smo zaradi tega tudi obliko prilagodili ob\xc4\x8dinstvu, ki mu je sporo\xc4\x8dilo namenjeno."'